**NATJEČAJ**

ZA UPIS NA *INTERDISCIPLINARNI DOKTORSKI STUDIJ*

FILOZOFSKOGA FAKULTETA SVEUČILIŠTA U MOSTARU

U AKADEMSKOJ 2019./2020. GODINI

*Interdisciplinarni doktorski studij* u trajanju od 6 semestara (3 godine) izvodi se na smjerovima:

1. Anglistika

2. Filozofija

3*.* Germanistika

4. Informacijske znanosti

5. Komunikacijske znanosti

6. Kroatistika

7. Latinski jezik

8. Politologija

9*.* Povijest.

**Uvjeti i kriteriji upisa na studij**

* završen odgovarajući sveučilišni dodiplomski studij (četverogišnji sveučilišni dodiplomski studij VII/I po studijskome sustavu studiranja prije 2005. godine) iz humanističkih i društvenih znanosti (i drugih znanstvenih područja uz utvrđivanje dodatnih obveza) ili odgovarajući sveučilišni diplomski studij (II. ciklus po bolonjskome sustavu studiranja i ostvarenih 300 ECTS bodova)
* ukupan prosjek ocjena najmanje 3,5 za sve kolegije u prethodna dva ciklusa kroz petogodišnje razdoblje studiranja ili tijekom završenoga visokoškolskog studija VII/1 stupnja, iznimno doktorski studij mogu upisati pristupnici s nižim prosjekom od 3,5 ako prilože preporuke najmanje dvaju sveučilišnih profesora iz užega područja s tim da prosjek ocjena ne može biti niži od 3,0
* za pristupnike koji su stekli magisterij znanosti ili su u tijeku studiranja na magistarskome znanstvenom studiju Vijeće poslijediplomskih studija donijet će odluku u kojoj se mjeri studij može priznati, odnosno odrediti obveze na doktorskome studiju i sukladno tome odobriti upis
* razgovor s pristupnikom na kojem će se ispitati njegova motivacija za studij i sklonost znanstvenome istraživanju.

**Opći uvjeti**

Doktorski studij traje 3 godine odnosno 6 semestara (3 godine)i njegovim završetkom stječe se 180 ECTS bodova i akademski stupanj doktora znanosti.

Školarina iznosi 2,500 KM po semestru uz mogućnost obročnoga plaćanja.

Školarina studija ne uključuje troškove ocjene i obrane doktorske disertacije, tiskanja diplome i promocije.

Uz prijavu se prilažu:

* diploma o završenome VII/I stupnju stručne spreme ili preddiplomskome i diplomskome sveučilišnom studiju, ili poslijediplomskome znanstvenom magistarskom studiju  (original ili ovjerena preslika)
* rješenje o nostrifikaciji inozemne visokoškolske obrazovne kvalifikacije
* potvrda o položenim ispitima s ostvarenim prosjekom ocjena iz prethodnih ciklusa studija
* preporuke najmanje dvaju profesora iz užega područja za kandidate čiji je prosjek ocjena od 3,0 do 3,4
* ovjerena preslika osobne iskaznice
* izvadak iz matične knjige rođenih (ovjerena preslika)
* životopisni obrazac (prema europskome standardu - *Europass*)
* popis dosadašnjih aktivnosti u struci i/ili popis objavljenih radova (kao dio životopisa)

Izvedbeni plan studijskoga programa *Interdisciplinarnoga doktorskog studija*, prijavnica i motivacijsko pismo (obr\_dr\_sc\_1) mogu se preuzeti na mrežnoj stranici Fakulteta (www.ff.sum.ba).

**ROK ZA PODNOŠENJE PRIJAVA**

Natječaj je otvoren 30 dana od objavljivanja u dnevnome tisku i na mrežnim stranicama Sveučilišta u Mostaru i Filozofskoga fakulteta Sveučilišta u Mostaru.

Prijava s dokumentima podnosi se osobno (u tajništvu Fakulteta radnim danom od 9 do 14 sati) ili poštom (preporučeno) na sljedeću adresu:

**Sveučilište u Mostaru**

**Filozofski fakultet**

**Matice hrvatske b. b.**

**88 000 Mostar**

**Bosna i Hercegovina**

**s naznakom Za Natječaj za upis na *Interdisciplinarni doktorski studij***.

Nepravovremene i nepotpune prijave neće se uzimati u razmatranje.

Sve informacije u vezi s uvjetima Natječaja mogu se dobiti na tel. broj: 00387 36 355 503 ili na e-mail: **doktorski.studij@ff.sum.ba**